  Виталий Пронин Библиотекаын кивалтӥсь А. Хохрякова данъя газетэ сюрем геройёстыДэбес ёросысь лыдӟиськисьёс дӥньын куноынДэбес ёросысь Данёгуртысь Культурая юртэ пырыса, син азе усиз бордгазет. Со «Удмурт дунне» газетлэн бамъёсыз вылӥллям - гуртооссы сярысь материалъёс. «Удмурт дунне» газетлэн геройёсыз уло пӧламы» шуыса нимаськиз та пумиськонмы.Зал тыр калык люкаськемын: колхозлэн председателез, скал кыскисьёс, песянай-песятайёс... Ваньзы лыктӥллям тодматскыны «Удмурт дунне» газетэн. Кырын 15 градуслэсь кезьыт, нош та пичи юртын туж шуныт - куноятыны быгатӥсь семьяын кадь. Анайзы - библиотекаын ужась, культурая юртлэсь ужзэ валтӥсь Антонида Хохрякова - котькуд нылпиез доры вуттӥськоз, котькудӥзлы шуныт кыл шедьтоз, котькудзэ тыбыраз вешалоз.Туннэ ӝытлэн валтӥсь геройёсыз - со «Удмурт дунне» газетлэн бамаз шедем гуртоос. Шуныт кылъёсын сяна, Антонида Хохрякова соосты кузьымен но крезьгуро саламен дунъяз. Ужась адямилэсь ужзэ адӟо ке, дунъяло ке, мар кулэ на солы.«Удмурт дунне» ас вакытаз печатлаз ӟырдыт сюлмо, йыг-йыг сямо бригадир Нина Протопопова сярысь. Али со гуртысьтызы пенсионеръёсын кивалтэ, муш вордэ.10-тӥ классэз быдтыса, дояркае ужаны мынэмын Римма Андреева. 35 ар скалъёс котырын берга ни. Кӧня шур кыскемын солэн киыныз! Адямиос азе со возьдаськыса потӥз но шыпытак гинэ пукон вылэ интыяськиз. Синъёсаз - шумпотонэн сураськем кепыран. Мон ваньзы кадь ик ужасько, ушъяськыны номырин, шуэ кадь со. Фотое ӵош пуксем скалзэ калык сьӧраз вайыны косэ, пе, вал.Данёгуртын колхоз туж бадӟым ӧвӧл ке но, соин но кивалтыны быгатыны кулэ. Гуртоос туж данъясько асьсэ председателенызы Татьяна Хохряковаен. Со воргорон ужез нуэ ук! Эштос гуртоослы котьку юрттӥське. Тани «Купанча» ансамбльзылэн 35 ар тырмонэзлы 3 пӧртэм выль дэремъёс вуризы, клубазы сцена но ӵыж-выль пуктӥзы.- Кызьы быгатӥсько, озьы ик нуисько коллективез, но мон огнам ӧвӧл. Кыӵе колхозлэн вормонъёсыз вань - ваньмыз со ужась калыклэн, - шуэ Чапаев нимо колхозлэн председателез Татьяна Хохрякова.Зинаида Рябинина ӵектӥз гуртоослы Татьяна Мефодьевназы сярысь газетлэн «Гурт адями» конкурсаз гожтыны. Калыклэн дунъямез - со тужгес но бадӟым шумпотон кивалтӥсь понна.«Адями висе ке, мынэ першал доры. Корт висе ке, дуриськись доры»- таӵе кылъёсын Антонида Хохрякова тодматӥз азьвыл дуриськисьсенызы Сергей Андреевен. «Агрономлэн стратегиез но тактикаез» материалын данъямын вал азьвыл агрономзы Маиса Протопопова. Нош алиез - Галина Хохрякова - тодаз вае, кызьы со доры журналистъёс вуылӥзы:- Газетын ужасьёс турын дасян дыръя ветлӥзы. Урод куазь соку ик тупатскиз. Со аре ми пудосиён трос дасямы.Геройёсын радэ туннэ вал «Удмурт дунне» газет но. Калык синмаськыса учкиз журналистъёс шоры.- Тау тӥледлы, ми доры лыктыны дыр шедьтэмды понна. Пумиськон бере калык газетлы гожтӥськыны лыктӥз, - жингыртыса вераз ӝытэз радъясь Антонида Хохрякова. - Газеттэс лыдӟыны библиотекае но трос ветлыло. Нош бухгалтерын ужам Елена Максимова газеттэс лапак лыдӟе.- Со бадӟым шумпотон, калык милемыз дораз ӧте ке. Лыдӟись ӧз луы ке, уз пусйы газет 110 арзэ но, 120-зэ но, - вераз газетлэн редакторез Зинаида РябининаДанёгурт калыклэн кылыз но мынэ вылэм. «Удмурт дунне» газетэн тодматскемзы бере, залысь воргорон кеськиз: «Шӧкыч» бамды али марке лябӟиз. Азьло пыӵкылонъёсыз но юморескаосыз тросгес вал.Шӧкыч уромлы одно ик вералом, оскытӥз Зинаида Кирилловна. Калыклэн малпанэз — дуно.- Тау тӥледлы, ми доры лыктыны дыр шедьтэмды понна. Пумиськон бере калык газетлы гожтӥськыны лыктӥз, - жингыртыса вераз ӝытэз радъясь Антонида Хохрякова. - Газеттэс лыдӟыны библиотекае но трос ветлыло. Нош бухгалтерын ужам Елена Максимова газеттэс лапак лыдӟе.Мария Векшина  